google/wiki40b huggingface dataset:
वाई गुण सूत्र

वाई गुण सूत्र किसी भी स्तनधारी श्रेणी के जानवर (जिसमें मनुष्य भी शामिल हैं) में लिंग की पहचान देने वाला एक गुण सूत्र है। इन जीवों में केवल ऐसे दो लिंग-भेद करने वाले गुण सूत्र होते हैं - एक्स गुण सूत्र और वाई गुण सूत्र। इनका नाम अंग्रेज़ी के "X" और "Y" अक्षरों पर पड़ा है क्योंकि इनके आकार उनसे मिलते-जुलते हैं। नरों में एक वाई और एक एक्स गुण सूत्र होता है, जबकि मादाओं में दो एक्स गुण सूत्र होते हैं। साधारण तौर पर किसी भी पिता का यह इकलौता वाई गुण सूत्र बिना किसी बदलाव के उसके पुत्रों में जाता है। इसलिए वाई गुण सूत्र के अध्ययन से किसी भी पुरुष के पितृवंश समूह का पता लगाया जा सकता है। वाई गुण सूत्र पर एक एस॰आर॰वाई॰ (SRY) नाम की जीन मौजूद होती है जो नर की विकास-आयु में शरीर को अंडकोषों को विकसित करने का आदेश देती है।

अन्य भाषाओँ में

अंग्रेज़ी में 'वाई गुण सूत्र' को 'वाय क्रोमोज़ोम' (Y chromosome) कहते हैं।
कृष्णकुमार माथुर

कृष्णकुमार माथुर (१८९३ - १९३६ ई०) प्रसिद्ध भारतीय भूविज्ञानी तथा विख्यात शिक्षाविशारद थे।

परिचय

कृष्णकुमार माथुर का जन्म १८९३ ई० में हुआ था। आप बड़े मेघावी छात्र थे। सभी परीक्षाओं में आप प्रथम श्रेणी में उत्तीर्ण हुए तथा सर्वदा आपने योग्यता छात्रवृत्तियाँ पाईं। सन् १९१५ में आप आगरा कालेज से बी० एस सी० परीक्षा में प्रथम स्थान प्राप्त कर १९१६ ई० में उच्च शिक्षा प्राप्त करने के लिये इंग्लैंड चले गए। लंदन विश्वविद्यालय में खनन तथा भूविज्ञान में बी० एस सी० ऑनर्स परीक्षा में सर्वप्रथम रहे और डिलाविचे पदक प्राप्त किया।
लंदन से लौटने पर आप काशी हिंदू विश्वविद्यालय में प्रोफेसर नियुक्त हुए अैर भूविज्ञान का अध्यापन शुरू किया। जो भी आपके सपर्क में आया, उसपर आपके व्यक्तित्व की छाप पड़ी। काशी हिंदू विश्वविद्यालय की सेवा के समय दो सत्रों तक आप फकल्टी ऑव साइंस के डीन और अनेक संस्थाओं के सदस्य थे।
भूविज्ञान के क्षेत्र में आपका कार्य अद्वितीय है। डेकन ट्रैप पर किया गया आपका शोध कार्य आज भी अप्रतिम है। आप मुंबई में १९३४ ई० में भारतीय विज्ञान काँग्रेस अधिवेशन में भूविज्ञान विभाग के अध्यक्ष थे। प्रो॰ माथुर बहुत से वैज्ञानिक संस्थाओं के सदस्य और कुछ के संस्थापकों में से थे। ४३ वर्ष की अल्प अवस्था में ही १८ जुलाई १९३६ ई० को लखनऊ में इनका देहावसान हो गया।
प्रशासनिक प्रभाग

एक प्रशासनिक प्रभाग, प्रशासनिक इकाई, प्रशासनिक विभाग  अथवा प्रशासनिक प्रमण्डल किसी देश अथवा क्षेत्र का सुस्पष्ट सीमांकित हिस्सा होता है जो प्रशासन की सुविधा हेतु निर्मित होता है।  कभी कभी प्रशासनिक बिभागों को कुछ सीमा तक स्वायत्तता भी मिली होती है जिसके तहत वे अपनी स्थानीय ज़रूरतों के अनुसार अपना स्वशासन चला सकते हैं। सामान्यतया देश छोटी इकाइयों में विभक्त होते हैं जिससे उन क्षेत्रों के संसाधनों का वहाँ के लोगों की आवश्यकताओं के अनुसार समुचित प्रयोग हो सके। उदहारण के लिये कोई दश प्रान्तों (provinces) में विभक्त हो सकता है जो पुनः  काउंटीज (counties) और म्युनिसिपैलिटीज़  (municipalities में बंटे हो सकते हैं।
प्रशासनिक प्रभाग अवधारणात्मक रूप से निर्भर इकाइयों (dependent territories) से भिन्न होते हैं क्योंकि वे राज्य  (state) का अभिन्न अंग होते हैं। हालाँकि इन्हें आम शब्दावली में प्रशासनिक प्रभाग कहा जा सकता है।
स्पष्टता और सुविधा के लिये देश के प्रशासनिक विभाजन की सबसे बड़ी इकाई को "प्रथम-स्तर का प्रशासनिक प्रभाग"  अथवा "प्रथम प्रशासनिक प्रभाग" कहा जाता है। अगले विभाजन स्तरों को क्रमशः "द्वितीय-स्तर के प्रशासनिक प्रभाग" या "द्वितीय प्रशासनिक प्रभाग" कहा ज सकता है।

गैर-अंग्रेज़ी शब्दावलियाँ

विश्व भर में आलग-अलग हिस्सों में इन प्रभागों की शबदावालियों में पर्याप्त अंतार पाया जाता है जिसके कारण कभी-कभी  इनका अन्य भाषा से हिन्दी अनुवाद बहुत सटीक होना काफ़ी मुश्किल है।
खवाजा मुहम्मद खान होती

खवाजा मुहम्मद खान होती एक राजनीतिज्ञ है पाकिस्तान के राष्ट्रीय विधानसभा में | वह NA-9 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
साइखोम मीराबाई चानू

कैरियर

इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा के 48 किलोग्राम वर्ग में रजत पदक प्राप्त किया। उन्होंने कुल 170 किलो वजन उठाया, जिसमें 75 स्नैच में और 95 क्लीन एण्ड जर्क में था। इन्होंने ब्राज़ील के रियो डी जेनेरो में आयोजित २०१६ ग्रीष्मकालीन ओलम्पिक के लिए क्वालीफाई किया, किंतु क्लीन एण्ड जर्क में तीनों प्रयास असफल रहने के बाद वह पदक जीतने में असफल रहीं। 
2017 में उन्होंने महिला महिला 48 किग्रा श्रेणी में 194 किग्रा (85 किग्रा स्नैच तथा 109 किग्रा क्लीन एण्ड जर्क) का भार उठाकर 2017 विश्व भारोत्तोलन चैम्पियनशिप, अनाहाइम, कैलीफोर्निया, संयुक्त राज्य अमेरिका में स्वर्ण पदक जीता। वह भारत में मणिपुर राज्य से हैं।
चानू ने 196 किग्रा, जिसमे 86 kg स्नैच में तथा 110 किग्रा क्लीन एण्ड जर्क में था, का वजन उठाकर भारत को 2018 राष्ट्रमण्डल खेलों का पहला स्वर्ण पदक दिलाया। इसके साथ ही उन्होंने 48 किग्रा श्रेणी का राष्ट्रमण्डल खेलों का रिकॉर्ड भी तोड़ दिया।

सम्मान

2018 राष्ट्रमण्डल खेलों में विश्व कीर्तिमान के साथ स्वर्ण जीतने पर मणिपुर के मुख्यमंत्री एन बीरेन सिंह ने ₹15 लाख की नकद धनराशि देने की घोषणा की। 2018 में उन्हें भारत सरकार ने पद्म श्री पुरस्कार से सम्मानित किया। इन्हें २०१८ में राष्ट्रपति रामनाथ कोविंद द्वारा राजीव गाँधी खेल रत्न पुरस्कार से सम्मानित किया गया।
स्वात ज़िला

स्वात एक पाकिस्तान के उत्तर पश्चिमी सीमा प्रान्त का एक जिला एवं सुन्दर घाटी है। यह इस्लामाबाद से १६० किमी की दूरी पर स्थित है। सैदू शरीफ यहाँ की राजधानी है किन्तु मिंगोरा यहाँ का मुख्य नगर है। इस घाटी की सुन्दरता को देखते हुए इसे पाकिस्तान का "स्विटजरलैण्ड" भी कहा जाता है।
दिसम्बर २००८ में इसके अधिकांश भाग पर तालिबान का कब्जा हो गया। उसके बाद तालिबानों के दबाव में आकर पाकिस्तान सरकार को यहाँ शरीयत लागू करने की मांग माननी पड़ी। इस समय पर्यटन के लिये ययाँ जाना बहुत खतरनाक है।
प्रवसन

प्रवसन एक प्रकार की भौगोलिक प्रवासिता हैं, जो एक भौगोलिक इकाई और दूसरी भौगोलिक इकाई के बीच देख्नने को मिलती है, जिसमे रहने का मूल स्थान और पहुचने का स्थान दोनो में भिन्न्ता मिलती हैं।
प्रीतिश नन्दी

प्रीतिश नन्दी (Pritish Nandy) (जन्म- १५ जनवरी १९५१) एक पत्रकार, कवि, राजनेता एवं दूरदर्शन-व्यक्तित्व हैं। सम्प्रति वह भारत् के ऊपरी सदन राज्य सभा के सदस्य हैं। उन्होने अनेकों काव्य रचनाओं का पल्लवन किया है तथा बांग्ला से अंग्रेजी में अनेकों कविताओं का अनुवाद भी किया है।

प्रारम्भिक जीवन

प्रीतिश नंदी का जन्म बिहार राज्य के भागलपुर में हुआ था। उनकी माता जी का नाम प्रफुल्ल नलिनी नंदी तथा पिता जी का नाम सतीश चन्द्र नन्दी है। उनकी शिक्षा ला मार्टिनीअर कॉलेज, कोलकाता (La Martiniere College) में हुई। थोड़े समय के लिये उन्होने प्रेसिडेंसी कॉलेज, कोलकाता में भी अध्ययन किया। उनकी माता जी ला मार्टिनीअर कॉलेज में शिक्षिका थीं जो स्वतंत्रता के बाद उसी कालेज की उप-प्रधानाध्यापिका बनीं।
राणा अफजाल हुसैन

राणा अफजाल हुसैन पाकिस्तान के राष्ट्रीय विधानसभा में एक राजनीतिज्ञ है। वह पाकिस्तानी पंजाब के NA-131 निर्वाचन क्षेत्र का प्रतिनिधित्व करता है।
करणवाद

करणवाद (Instrumentalism) २०वीं शताब्दी में वैज्ञानिकों और दार्शनिकों द्वारा निर्मित अनेक विचारों में से एक विचार है। करणवाद इस धारणा पर आधारित है कि सिद्धान्त वे उपकरण या औजार हैं जो अनुभव में आने वाले कारण-कार्य सम्बन्धों की पहचान करने में सक्षम हैं। इसका प्रतिपादन जॉन डीवी (1859-1952) और कार्ल पॉपर (1902-1994) द्वारा किया गया था। दोनों ने स्वतन्त्र रूप से करवाद का विचार रखा किन्तु दोनों के विचारों में अत्यन्त समानता है।
१५०१ ईसा पूर्व

१५०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्विट्ज़रलैंड के कैन्टन

स्विट्ज़रलैंड के २६ कैन्टन​ (Cantons of Switzerland) स्विट्ज़रलैंड की संघीय व्यवस्था के सदस्य राज्य हैं, यानि उस देश के सर्वोच्च प्रशासनिक विभाग हैं। सन् १६४८ की वेस्टफ़ालिया संधि से लेकर १८४८ में स्विस संघीय राज्य की स्थापना तक यह कैन्टन लगभग आज़ाद राष्ट्रों जैसे अधिकार रखते थे - सब की अलग सेनाएँ थी, अपनी अलग मुद्रा थी और सभी अपनी सीमाओं पर स्वतन्त्र देशों जैसा पहरा तैनात करके उनकी रखवाली करते थे। सबसे नया कैन्टन 'जूरा कैन्टन' है जो १९७९ में 'बर्न कैन्टन' को विभाजित करके गठित किया गया।
कौलाचार

कौलों के आचार-विचार तथा अनुष्ठान प्रकार को कौलाचार के नाम से जाना जाता है। शाक्तमत के अनुसार साधनाक्षेत्र में तीन भावों तथा सात आचारों की विशिष्ट स्थिति होती है- पशुभाव, वीरभाव और दिव्यभाव। ये तो तीन भावों के संकेत हैं। वेदाचार, वैष्णवाचार, शैवाचार, दक्षिणचार, वामाचार, सिद्धांताचार और कौलाचार ये पूर्वोल्लिखित भावत्रय से संबद्ध सात आचार हैं। इनमें दिव्यभाव के साधक का संबंध कौलाचार से है , यह नाथ पंथ से संबंधित है |

परिचय

जो साधक द्वैतभावना का सर्वथा निराकरण कर देता है और उपास्य देवता की सत्ता में अपनी सत्ता डुबा कर अद्वैतानन्द का आस्वादन करता है, वह तांत्रिक भाषा में 'दिव्य' कहलाता है और उसकी मानसिक दशा 'दिव्यभाव' कहलाती है। कौलाचार, तांत्रिक आचारों में सर्वश्रेष्ठ माना जाता है, क्योंकि यह पूर्ण अद्वैत भावना में रमनेवाले दिव्य साधक के द्वारा ही पूर्णत: गम्य और अनुसरणीय होता है। किन्हीं आचार्यों की सम्मति में समयाचार ही श्रेष्ठ, विशुद्ध तांत्रिक आचार है तथा कौलाचार उससे भिन्न तांत्रिक मार्ग है। शंकराचार्य तथा उनके अनुयायी समयाचार के अनुयायी थे तो अभिनवगुप्त तथा गौडीयशाक्त कौलाचार के अनुवर्ती थे। समयमार्ग में अंतर्योग (हृदयस्थ उपासना) का महत्व है, तो कौल मत में बहिर्योग का। पंच मकार- मद्य, मांस, मत्स्य, मुद्रा और मैथुन दोनों ही आचारों में उपासना के मुख्य साधन हैं। अन्तर केवल यह है कि समयमार्गी इन पदार्थों का प्रत्यक्ष प्रयोग न करके इनके स्थान पर इनके प्रतिनिधिभूत अन्य वस्तुओं (जिन्हें तांत्रिक ग्रथों में 'अनुकल्प' कहा जाता है) का प्रयोग करता है; कौल इन वस्तुओं का ही अपनी पूजा में उपयोग करता है। 
सौंदर्य लहरी के भाष्यकार लक्ष्मीधर ने 41वें श्लोक की व्याख्या में कौलों के दो अवान्तर भेदों का निर्देश किया है। उनके अनुसार पूर्वकौल श्री चक्र के भीतर स्थित योनि की पूजा करते हैं; उत्तरकौल सुंदरी तरुणी के प्रत्यक्ष योनि के पूजक हैं और अन्य मकारों का भी प्रत्यक्ष प्रयोग करते हैं। उत्तरकौलों के इन कुत्सापूर्ण अनुष्ठानों के कारण कौलाचार वामाचार के नाम से अभिहित होने लगा और जनसाधारण की विरक्ति तथा अवहेलना का भाजन बना। कौलाचार के इस उत्तरकालीन रूप पर तिब्बती तंत्रों का प्रभाव बहुश: लक्षित होता है। गंधर्वतंत्र, तारातंत्र, रुद्रयामल तथा विष्णायामल के कथानानुसार इस पूजा प्रकार का प्रचार महाचीन (तिब्बत) से लाकर वसिष्ठ ने कामरूप में किया। प्राचीनकाल में असम तथा तिब्बत का परस्पर धार्मिक आदान-प्रदान भी होता रहा। इससे इस मत की पुष्टि के लिये आधार प्राप्त होता है।
विक्रम पण्डित

सम्मान

विक्रम पण्डित को सन २००८ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया था।
रमेश ठाकुर

पत्रकारिता कैरियर

पत्रकार रमेश ठाकुर ने वर्ष २००५ से दिल्ली में दूरदर्शन के रिसर्च विभाग से शुरूआत थी इसके बाद इन्होंने २००९ में ए टू जेड न्यूज चैनल में बतौर रिसर्च हेड के रूप में कार्य किया। तत्पश्चात पत्रकार ठाकुर ने  कुछ समय ईटीवी में भी कार्य किया था। इसके लावा प्रिंट मीडिया का रूख किया। इन्होंने भारत में प्रकाशित होने वाला राष्ट्रीय समाचार पत्र अमर उजाला नामक समाचार पत्र दिल्ली से भी पत्रकारिता की। बाद में वर्ष २०११  इन्होंने राष्ट्रीय समाचार पत्रदैनिक जागरण में डिप्टी ब्यूरो चीफ के रूप में किया और वर्ष २०१३ में फरीदाबाद स्थानांतरण हो जाने के बाद इन्होंने दैनिक जागरण समाचार पत्र को छोड़ दिया था। ठाकुर ने बाद में हाई अलर्ट व्यूज नामक साप्ताहिक अखाबर का संचालन भी शुरू किया है। ये राष्ट्रीय समाचार पत्र जनसत्ता के लिए भी लिखते हैं।

वर्तमान में कार्य

पत्रकार रमेश ठाकुर पिछले १२ वर्षों से लगातार  राजनैतिक, स्वास्थ्य, संचार, अपराध, पर्यटन, पर्यावरण आदि देश की मार्मिक ज्वलंत मुद्दों पर तकरीबन सभी लीडिंग  अखबारों व प्रतिष्ठित पत्रिकाओं में नियमित रूप से लेख एवं आलेख लिखते आ रहे हैं। इन्होंने विशेष रूप से नवभारत टाइम्स, मुंबई सामना, दैनिक जागरण,राज एक्सप्रेस व डेली न्यूज़ के लिए नियमित नामचीन हस्तियों के साक्षात्कार किया करते हैं। इसके अलावा पत्रकार रमेश ठाकुर देश का जाना माना समाचार चैनल आज तक न्यूज चैनल व आईबीएन7 चैनल की डिजिटल विंग के लिए आमंत्रित विशेष रपट लिखते आ रहे है। इन्होंने आकाशवाणी के कई स्टेशनों पर केजुअल के तौर पर भी काम बहुत कार्य किया है।शिवसेना के मुखपत्र 'सामना ' में इनका वीकली कॉलम 'राजधानी लाइव' इस समय काफी चर्चित है, जो प्रत्येक सोमवार को प्रकाशित होता है। इसमें राजधानी दिल्ली में हफ्ते में घटित सियासी घटनाओं को रेखांकित किया जाता है।

सम्मान

रमेश ठाकुर को दैनिक जागरण  में रहते समय अपनी अच्छी पत्रकारिता के लिए इंडिया बुक आफॅ रिकार्ड से सम्मानित किया गया था। इसके अलावा वर्ष २०१४ में कलमकार अवार्ड मिला। वर्ष २०१६ में दा हीरो पुरस्कार से नवाजा गया और साल जनवरी २०१७ में सोसायटी डेवलेपमेंट  पुरस्कार-२०१७ से भी नवाजे गए थे।
सौमिली बिस्वास

निजी जीवन

इनका जन्म दक्षिण कोलकाता के बरिशा/बहला मे 29 सितम्बर को हुआ था। ये दो बच्चों में छोटी हैं। इनके बड़े बाई का नाम सूजोय है। इन्होंने कोलकाता के बहला में विद्या भारतीय गर्ल्स स्कूल में पढ़ाई की, और बाद में कलकत्ता के विश्वविद्यालय के जोगमाया देवी कॉलेज से अर्थशास्त्र में डिग्री प्राप्त की।
इन्होंने मात्र तीन साल की उम्र से ही भरतनाट्यम का अभ्यास करना शुरू कर दिया था। ये कोलकाता या उसके आसपास के जगहों में कई सारे डांस कार्यक्रम में अकेले या अपने समूह के साथ अपने डांस का प्रदर्शन कर चुकी हैं। इन्हें भरतनाट्यम में संगीत रत्न और संगीत बिभाकर पुरस्कार भी मिल चुका है। इन्होंने दिसम्बर 2012 में बैंक में काम करने वाले, अयान घोष से शादी कर ली।

करियर

इन्होंने अपने फिल्मी करियर की शुरुआत 2003 में आलो नाम की फिल्म के साथ शुरू किया था। इस फिल्म में इन्हें एक सहायक भूमिका निभाने का मौका मिला था। इस फिल्म का निर्देशन तरुण मजूमदार ने किया था। ये फिल्म कई महीनों तक चला और बॉक्स ऑफिस के कई रिकॉर्ड भी तोड़ दिये।
इसके बाद इनकी अगली फिल्म 2004 में ग्याराकाल नाम से प्रदर्शित हुई। इस फिल्म में भी इनकी सहायक भूमिका ही थी। इसमें इनके किरदार का नाम दिशा था। 2005 में इन्हें संग्राम नाम की फिल्म में सहायक भूमिका निभाने का मौका मिला। इस फिल्म में इनके किरदार का नाम अंजलि रॉय था। इसके बाद 2006 में इन्हें पहली बार मुख्य भूमिका के साथ फिल्म में काम करने का मौका मिला। ये फिल्म आशा" नाम से 2006 में प्रदर्शित हुई। इसके बाद इन्हें बाजिमात (2008) में सहायक भूमिका में देखा गया और उसके बाद यू-टर्न (2010) नामक फिल्म में फिर मुख्य भूमिका में दिखाई दी। इसके बाद 2011 में दो और फिल्मों में इन्होंने सहायक भूमिका में अभिनय कर रही थीं, जो अग्निसाक्षी और तीन तनया थी।
कौसम सुल्तान (टीवी धारावाहिक)

मुह्तेशेम यूज़्यिल: कॉव्सेम (तुर्कीयाई: Muhteşem Yüzyıl: Kösem, उच्चारण: [muhteˈʃɛm ˈjyzjɯl cøˈsem], अर्थ: कौसम की स्वर्ण सदी) एक ऐतिहासिक तुर्कीयाई टीवी धारावाहिक है। धारावाहिक मेरा सुल्तान के बाद यिलमाज़ शाहीन ने इस नया धारावाहिक को लिखा है। 
इसके पहले सत्र का प्रीमियर स्टार टीवी नामक चैनल पर प्रसारित हुआ और दूसरे सत्र के दौरान यह फ़ोक्स टीवी पर पर हस्तान्तरित हो गया। यह धारावाहिक कौसम सुल्तान की ज़िन्दगी पर आधारित है, जो उस्मान साम्राज्य के बादशाह अहमद प्रथम की हरम से एक कनीज़ और बाद में उनकी पत्नी जो उस्मान साम्राज्य के इतिहास की सबसे शक्तिशाली स्त्रियों में से एक बन जाती है।
उर्दू 1 नामक चैनल इस धारावाहिक को कौसम सुल्तान (کوسم سلطان‎) के नाम से पाकिस्तान में प्रसारित किया जा रहा है।
प्रमोद तिवारी

राजनैतिक करियर

रामपुर खास विधानसभा क्षेत्र के लिए अब तक हुए 12 चुनावों में 10 बार कांग्रेस प्रमोद तिवारी का कब्जा रहा है। वर्ष 1980 में कांग्रेस नेता प्रमोद तिवारी ने इस सीट पर पहली बार जीत का झंडा गाढ़ा तो उसके बाद कांग्रेस ने आज तक किसी दल को खाता नहीं खोलने दिया। इससे पहले दो बार निर्दलीय उम्मीदवार के रूप में तेजभान सिंह निर्वाचित हुएथे।
लगातार आठ चुनाव जीतकर रिकार्ड बनाने वाले प्रमोद तिवारी को घेरने के लिए वर्ष 2007 में समाजवादी पार्टी ने विज्ञात सिंह को रामपुर खास से चुनाव मैदान में उतारा था लेकिन प्रमोद ने उन्हें 30 हजार से ज्यादा मतों से हराया।
प्रमोद तिवारी रामपुर खास सीट से 9 बार लगातार जीत चुके हैं। प्रमोद तिवारी इस सीट से पहली बार 1980 में जीते थे। प्रमोद तिवारी 1984 से 1989 के बीच 2 बार राज्य मंत्री बने। प्रमोद प्रतापगढ़ में कई कॉलेजों के अध्यक्ष हैं। प्रतापगढ़ की रामपुरखास सीट से लगातार नौ विधानसभा चुनाव जीतकर गिनीज बुक में अपना नाम दर्ज कराने वाले प्रमोद तिवारी पिछले दो दशक से कांग्रेस विधायक दल के नेता रहे हैं।
वर्तमान में वें राज्यसभा सदस्य हैं।

विश्व रिकॉर्ड

रामपुर खास से प्रमोद तिवारी लगातार ९ बार चुनाव जीत चुके हैं। इनका नाम गिनीज बुक ऑफ़ वर्ल्ड रिकॉर्ड में दर्ज किया गया है। एक दल, एक क्षेत्र और एक चुनाव चिह्न के साथ नौ बार जीतने का रिकार्ड। वैसे नौ बार जीतने का रिकार्ड भाजपा नेता ऊदल के नाम भी है, लेकिन वे लगातार नहीं जीते थे।

राजनीतिक विद्वेष

उत्तर प्रदेश के इलाहाबाद में दो दिन पहले कांग्रेस महासचिव राहुल गांधी की रैली के दौरान समाजवादी पार्टी (सपा) कार्यकर्ता की पिटाई के आरोप में नामजद वरिष्ठ कांग्रेसी नेता प्रमोद तिवारी ने बुधवार को कहा कि यह कार्रवाई राजनीतिक विद्वेष के तहत की गई है।
प्रमोद तिवारी ने पत्रकारों को बताया कि जो युवक सुरक्षा घेरा तोड़कर राहुल गांधी को काले झंडे दिखाने पहुंचे थे उनके खिलाफ सरकार ने कोई कार्रवाई नहीं की, उलटे दो केंद्रीय मंत्रियों सहित कांग्रेस के चार नेताओं के खिलाफ ऐसी धाराओं में मुकदमा दर्ज कर दिया जैसे कि वे पेशेवर और खूंखार अपराधी हों। तिवारी ने यह भी कहा कि इससे मालूम होता है कि यह कार्रवाई सुनियोजित एवं राजनीतिक विद्वेष के तहत की गई है।
उल्लेखनीय है कि सपा से जुड़े युवा नेता की शिकायत पर इलाहाबाद के झूसी थाने में १७ नवम्बर २०११ रात प्रमोद तिवारी के अलावा केंद्रीय मंत्री जितिन प्रसाद, आर.पी.एन. सिंह व विधायक नसीब पठान के खिलाफ भारतीय दंड संहिता (आईपीसी) की विभिन्न धाराओं के तहत मुकदमा दर्ज किया गया।
विस्तारा

कंपनी संबंधी मामले

१५ एप्रिल २०१४ को विस्तारा ने मिस्टर फी तेक एओ को चीफ एग्ज़िक्युटिव ऑफीसर और मिस्टर गीयाँ मिंग तो को चीफ कमर्षियल ऑफीसर के रूप मे नियुक्त किया.  मार्च २०१५ मे विस्तारा ने अपना नया मुख्य कार्यालय द वन हराइज़न सेंटर टावर सेक्टर ४३, गुड़गांव मे स्थानांतरित कर दिया।

विमान दस्ता

अक्तूबर २०१६ की जानकारी के अनुसार विस्तारा के बेड़े में १३ एयरबस ए ३२०-२०० विमान शामिल थे।  इसने और सात एयरबस ए ३२० नियो की खरीद का ऑर्डर दे रखा है और ये विमान जून २०१८ तक इसके बेड़े मे शामिल किए जाएँगे.
जोहैनीज़ श्मिट

परिचय

जोहैनीज़ श्मिट का जन्म जीगरस्प्रिस (Jaegerspris) में तथा शिक्षा कोपेनहेगेन में हुई थी। सन् १८९९ में इन्होंने अज्ञात वनस्पतियों की खोज में स्याम देश (थाईलैंड) को अभियान कर, वैज्ञानिक जीवन आरंभ किया। सन् १९१० में कार्ल्सबर्ग संस्थान की प्रयोगशाला में हॉप (hop) के जैव तथा जीवरासायनिक अनुसंधान में आप लगे रहे, परंतु विज्ञान को आपकी सबसे बड़ी देन सागर विज्ञान के क्षेत्र में थी। कुछ समय तक ये सागर अन्वेषण के लिए गठित, अंतर्राष्ट्रीय परिषद् के सदस्य रहे। आपकी रुचि मछलियों के विकास की ओर थी।
एक सागरयात्रा में सुदूर अंध महासागर में आपने मीठे जलवासी ईल (eel) मछली के डिंभक (लार्वा) पाए और उन्हें एकत्र किया। इससे प्रेरित होकर, इन्होंने भिन्न आयुओं के डिंभकों की खोज आरंभ की तथा यह सिद्ध करने में सफल हुए कि नदियों के मीठे जल की ईल मछली के अंडे देने का स्थान, जिसकी दीर्घकाल से खोज थी, लीवर्ड और बाहामा द्वीपों के मध्य स्थित है।
सागर विज्ञान के क्षेत्र में इस महत् खोज के सिवाय, आपकी सागरयात्राओं तथा मछलियों के बच्चों संबंधी जीवनसांख्यिकीय अनुसंधानों से, सागरों के प्राणीसमूह तथा मत्स्यों के बारे में हमारी जानकारी में अतीव वृद्धि हुई।
जगन्नाथ प्रसाद ‘किंकर’

जगन्नाथ प्रसाद ‘किंकर’ औरंगाबाद, देव के राजा थे। इनका मगही गीत संग्रह 1934 में प्रकाशित हुआ है। ‘किंकर’ साहेब ने सन् 1930 में ‘छठ मेला’ नामक 16 एमएम के चार रीलों के एक वृत्तचित्र फिल्म का निर्माण करके बिहार में फिल्म निर्माण की प्रथम नींव डाली थी, फिल्म के निर्माता, लेखक और निर्देशक की भूमिका राजा साहेब ने स्वयं की थी तथा रेखांकन और चित्रांकन गौरी शंकर सिंह रैन जी ने किया था। फिल्म का एडिटिंग लंदन से आए ब्रुनो ने की। देव के सूर्य मंदिर और छठ पूजा की महत्ता को उजागर करने वाली कुल चार रीलों वाली यह डाक्यूमेन्ट्री फिल्म लगभग 32 दिनों में बनकर तैयार हुई थी। 1930 में इसका प्रथम प्रदर्शन देव स्थित राजा के गढ़ के भीतर ही किया गया था।
राजा बिठ्ठलदास गौड़

राजा बिठ्ठलदास गौड़, राजा गोपालदास गौड़ का दूसरा पुत्र। मुगल सम्राट् शाहजहाँ के प्रारंभिक काल में तीन हजारी 1500 सवार का मंसबदार हुआ। जुझारसिंह के विद्रोह करने पर यह खानजहाँ लोदी के साथ उसके दमन को नियुक्त हुआ। किंतु जब खानजहाँ लोदी ने ही विद्रोह के चिह्र प्रकट किए, तो उसके दमन का भी कार्य इसे सौंपा गया। राजा गजसिंह के सहायक के रूप में इसने खानजहाँ लोदी के दाँत खट्टे किए।
इसके बाद सम्राट् ने इसे क्रमश: रणथंभोर का दुर्गाध्यक्ष और अजमेर में फौजदार नियुक्त किया। परेंद: दुर्ग के घेरे में राजकुमार मुहम्मद शुजा के साथ रहा। जब दुर्ग विजित नहीं हो पाया, तो इसे पुन: अजमेर में रखा गया। दक्षिण में शाह जी भोंसला का विद्रोह दबाने के लिए सम्राट् ने इसे भी भेजा था। उसके पश्चात् यह आगरे का दुर्गाध्यक्ष नियुक्त हुआ। इसका मंसब पाँच हजारी सवार का कर दिया गया और यह राजकुमार मुरादबख्श के साथ बलख और बदख्शाँ पर आक्रमण करने को नियुक्त हुआ। बलख विजय के अनंतर यह वहाँ से राजकुमार के साथ लौट आया। राजकुमार औरंगजेब के साथ कांधार के काजिलबाशों के विरुद्ध युद्ध में इसने यश प्राप्त किया। जीवन के अंतिम समय में यह अपने प्रांत लौट गया और वहीं 1651 ई. में इसकी मृत्यु हुई।
परवेज़ हुदभॉय

प्रारंभिक जीवन और शिक्षा

कराची, सिंध में पैदा हुए और उठाए गए, हूडभॉय ने प्रसिद्ध कराची व्याकरण स्कूल में भाग लेने के बाद प्रतियोगी ओ-लेवल और ए-लेवल की परीक्षा उत्तीर्ण की। छात्रवृत्ति अर्जित करने के बाद, हूडभॉय मैसाचुसेट्स इंस्टीट्यूट ऑफ टेक्नोलॉजी (एमआईटी) में भाग लेने के लिए संयुक्त राज्य अमेरिका गए। मैसाचुसेट्स में एमआईटी में भाग लेने के दौरान, हूडभाय ने मैसाचुसेट्स स्थित एक स्थानीय पाकिस्तानी रेस्तरां के लिए अपनी पढ़ाई का समर्थन किया और इलेक्ट्रॉनिक्स और गणित में बहुत रुचि दिखाई। 
एमआईटी में, हूडभाय ने 1 9 71 में इलेक्ट्रिकल इंजीनियरिंग और गणित में डबल बीएससी के साथ स्नातक किया, इसके बाद 1 9 73 में ठोस राज्य भौतिकी में एकाग्रता के साथ भौतिकी में एमएस।  स्नातक स्तर की पढ़ाई के बाद, हुडभॉय ने कैद-ए-आज़म विश्वविद्यालय (क्यूएयू) में एक शोधकर्ता के रूप में शामिल होकर संयुक्त राज्य में अपनी पढ़ाई शुरू करने के लिए अपनी छात्रवृत्ति को नवीनीकृत कर दिया। 
हूडभाय ने एमआईटी में भौतिकी में डॉक्टरेट के अध्ययन में अपना शोध जारी रखा, और 1 9 78 में परमाणु भौतिकी में पीएचडी से सम्मानित किया गया। [23] संयुक्त राज्य अमेरिका में, उनके सहयोग ने वैज्ञानिकों के साथ जगह ले ली, जिन्होंने 1 9 40 के दशक में प्रसिद्ध मैनहट्टन प्रोजेक्ट में भाग लिया, जो बाद में उनके दर्शन में प्रभावित हुए। [23] हुडभॉय थोड़ी देर के लिए वॉशिंगटन विश्वविद्यालय में डॉक्टरेट के एक शोधकर्ता के रूप में बने रहे।  1 9 73 में, हूडभाय लाहौर में इंजीनियरिंग और प्रौद्योगिकी विश्वविद्यालय के भौतिकी संस्थान में शामिल हुए
गुआनिन

मूल सिद्धांत

गुवानिन, ऐडेनिन एवं साइटोसिन के संग, डी एन ए एवं आर एन ए, दोनों में ही उपस्थित रहता है, जबकि थाइमिन मात्र डी.एन.ए. में ही पाया जाता है, व यूरेसिल मात्र आर.एन.ए. में ही पाया जाता है। गुवानिन के दो टॉटोमैरिक रूप होते हैं: प्रधान कीटो रूप, एवं दुर्लभ ईनॉल रूप।
यह साइटोसिन से तीन हाइड्रोजन बंधओं द्वारा जुड़ता है। साइटोसिन में अमीनो समूह हाइड्रोजन दाता रूप में होता है एवं C-2 कार्बोनिल तथा N-3 अमाइन हाइड्रोजन ग्राहक रूप में। गुवानिन के C-6 पर एक समूह होता है, जो हाइड्रोजन ग्राहक का कार्य करता है, N-1 पर समूह एवं C-2 पर अमीनो समूह हाइड्रोजन दाता रूप में कार्यरत है। {| align="center"
|-
|width="325px"| 
|width="325px"| 
|}
विकासवादी मनोविज्ञान

परिचय

विकासवादी मनोविज्ञान यह घ्यान में रखता है कि कैसे हमारे पितर से मिली आनुवंशिक विरासत हमारे व्यवहार को प्रभावित करती है। यह विकासवादी पहुँच यह बताती है कि हमारी कोशिका मे जो रासायनिक संकेतिकरण होती है, वह निर्धारित करती है कि हमारे बाल का रंग क्या होगा और हमारी नस्ल कैसी होगी। यह ही नहीं, यह विकासवादी पहुँच हमे समझाती है कि किस व्यवहार ने हमरे पितर को जीवित रखा और प्रजनन करने में सहायता की। विकासवादी मनोविज्ञान चार्ल्स डार्विन की १८५९ की किताब 'ओन द ओरिजिन ओफ स्पीशिस' में पहली बार देखा गया था। चार्ल्स डार्विन का कहना है कि प्राकृतिक चुनाव कि प्रक्रिया से हम देख सकते है कि जो सबसे योग्य है वह हि जिवित रह सकता है। उनका यह भी कहना है कि हमरे लक्षण के विकास ने ही हमारे जाति को हमारे वातावरण के साथ अनुकूलन करने मे सहायता की है। विकासवादी मनोविज्ञानिकों ने चार्ल्स डार्विन के विचारो पर चर्चा की है। उनका कहना है कि हमारे आनुवंशिक विरासत हमारे भौतिक लक्षण, जैसे हमारे बालों और आँखो का रंग, के साथ हमारे व्यक्तित्व के लक्षण और हमारे सामाजिक व्यवहार के बारे में भी बताता है। उदाहरण, विकासवादी मनोविज्ञानिकों का कहना है कि कुछ व्यवहार जैसे शर्म, ईर्ष्या और अपार सांस्कृतिक समानता जो संभावित साथियों मे वांछित की जाती है, वे कईं हद तक आनुवंशिक विज्ञान से निर्धारित की जाती है। उनका मानना है कि यह इस लिये होता है क्योंकि इस व्यवहार ने मानव के जिवीत रहने कि गति को बढ़ाया है।
विकासवादी मनोवैज्ञानिकों का कहना है कि विकासवादी मनोविज्ञान केवल मनोविज्ञान का एक उप-अनुशासन नहीं है। उनका कहना है कि विकासवादी मनोविज्ञान हमें एक मूलभूल्, सैद्धांतिक ढाँचा तय करता है जिससे सारे मनोविज्ञान का क्षेत्र एकीकृत हो सकता है। विकासवादी मनोविज्ञान के सिद्धांतों और निष्कर्ष के कई क्षेत्रों में प्रयोग हैं। कुछ क्षेत्र हैं -- अर्थशास्त्र, पर्यावरण, स्वास्थ्य, कानून, प्रबंधन, मनोरोग विज्ञान, राजनीति और साहित्य।

परिभाषा

भौतिक और सामाजिक वातावरण के परिवर्तन; विशेष रूप से मस्तिष्क संरचना या संज्ञानात्मक तंत्र का परिवर्तन और व्यक्तियों के बीच व्यवहार मतभेद पर मानव के मनोवैज्ञानिक रूपांतरों के अध्ययन को विकासवादी मनोविज्ञान कहते है।

बचाव

विकासवादी मनोविज्ञानिकों ने कई आलोचनाओं को संबोधित किया है। उनका कहना है कि कुछ आलोचनाओं का आधार गलत पोषण विरोधाभास बनाम प्रकृति या अनुशासन की गलतफ़हमी पर निर्भर है। रोबेर्त कुर्ज़्बन का कहना है कि "...इस क्षेत्र के आलोचक, जब वह कहते हैं, तब वह निशाने से सीर्फ़ जरा सा ही नही चूकते हैं। उनका भ्रम गहरा और गम्भीर है। ऐसा नहीं है की वह ऐसे लक्ष तय करते हैं जो निशाना पूरा कर सकते हैं; बस वह उनकी बंदूक पीछे की ओर से पकड रहे है।